
**POVRŠINA - CRTAČKA TEKSTURA - GOLUBICA**

Pripremi: podlogu, papir, tuš, pero, kist, malo vode, čašu

**PONOVI:**



*Promotri:*



Prikazana jereprodukcija van Goghova crteža *Zvjezdano nebo*.

Uoči skupljene i raspršene crte i točke.

Kružnice oko zvijezda možemo usporediti s valovima koji nastaju kad u vodu ubacimo kamenčiće. Na površini drveta, oranica, šuma, oblaka i neba možemo vidjeti različite teksture.

***PRISJETI SE:***

*Crte kojima stvaramo karakter (teksturu) površine zovu se* ***teksturne crte.***

*Tekstura načinjena crtama i točkama naziva se* ***crtačka tekstura.***

*Tamnije boje na crtežu prikazujemo skupljenim, a svjetlije raspršenim crtama i točka.*

***Površine*** *različitih materijala, njihove boje i mrlje možemo nacrtati na papiru crtačkim teksturama upotrebljavajući crtaći likovni pribor.*

Svake se godine u studenom prisjećamo žrtve koju je grad Vukovar 1991. godine dao za cijelu domovinu.

Grad Vukovar imao je veliku važnost u Domovinskom ratu. Zbog toga svake godine cijela Hrvatska odaje počast Vukovaru i njegovim žrtvama.

Neki od značajnih simbola stradanja je vukovarski vodotoranj, a kao simbol mira u svijetu često se koristi bijela golubica s maslinovom grančicom.



*ZADATAK*:

**Danas ćeš laviranim tušem i perom nacrtati golubicu mira i ispuniti je crtačkim teksturama. Perom povlačiti crte po mokroj podlozi da se razliju.**

Ako nemaš tuš, crtaj crnim flomasterom i crnom drvenom bojicom.